शेप आइलैंड
आइलैंड पर एक और सुहाना दिन।
ऐसे दिनों की सुबहों में, सर्कल, स्क्वैर और ट्रायंगल समंदर के किनारे मिलते हैं
और डोनट्स और हॉट चॉकलेट का मज़ा उठाते हैं।
मैं डोनट्स से परेशान हो गया हूँ!
ट्रायंगल, तुम डोनट्स से कैसे परेशान हो सकते हो?
परेशान हो गया हूँ इसे डुबोने से। डुबोओ, डुबोओ, डुबोओ।
यह एक थकाऊ काम है। उबाऊ है बिल्कुल।
अपनी पूरी ज़िन्दगी डुबोने में कौन बिताना चाहेगा?
तो मत डुबोओ।
लेकिन डुबोने से डोनट का स्वाद बढ़ जाता है।
तो डुबो लो।
तुम मेरी बात सुन भी रहे हो? मैं चाहता हूँ मेरा डोनट डूबे।
लेकिन मैं ख़ुद इसे डुबोना नहीं चाहता।
मुझे कुछ सूझा है।
मैं एक ऐसी चीज़ बनाऊँगा जो मेरे लिए डुबोने का काम कर दे।
एक आसान डोनट-डुबोने-वाली मशीन। हाँ, यही! बढ़िया।
मुझे फिर कभी भी ख़ुद डोनट नहीं डुबोना पड़ेगा।
मेरे छोटे से डोनट डुबाऊ की मदद से मैं अपनी हर सुबह एकदम स्टाइल में आराम करते हुए बिताऊँगा।
मुझे जाना है।
अच्छा, ठीक है।
लेकिन भावनाओं में मत बह जाना।
"भावनाओं में बह जाने" से तुम्हारा क्या मतलब है?
सर्कल नहीं चाहती थी कि उसे बुरा लग जाए,
लेकिन ट्रायंगल के छोटे इरादे अक्सर बड़ा रूप ले लिया करते थे।
उसकी भावनाएँ क़ाबू से बाहर हो जाती थीं।
और चीज़ें बढ़ जाती थीं, फैल जाती थीं, फूल जाती थीं।
सौ बात की एक बात, कभी-कभी ट्रायंगल भावनाओं में बह जाता था।
मैं भावनाओं में नहीं बहता हूँ।
"ट्रायंगल का भावनाओं में बह जाना।"
ट्रायंगल!
रुको, रुको, रुको!
रुको! रुको! रुको!
हम तुम्हारा छोटा डोनट डुबाऊ देखने आए थे।
अच्छा। हाँ। वह अभी पूरा नहीं हुआ है।
यह क्या है?
-क्या क्या है? -यह।
यह! कुछ नहीं।
यह कुछ और है। एक चीज़।
यह एक बढ़िया चीज़ है
जो बेशक एक बहुत बड़ा डोनट डुबाऊ नहीं है।
-आने के लिए शुक्रिया। बाद में मिलते हैं। -लेकिन… अच्छा, ठीक है।
फ़्यू।
तंग करने के लिए माफ़ करना। मैं यहाँ अपना पसंदीदा…
यह एक… यह एक…
वह एक बहुत बड़ा डोनट डुबाऊ ही था।
हमें शायद सर्कल को इसके बारे में बता देना चाहिए।
क्यों? वह बस यही कहेगी मैं भावनाओं में बह गया।
और मैं भावनाओं में नहीं बहता हूँ!
ठीक है, ठीक है, लेकिन अगर कुछ ग़लत होता है तो सर्कल उसे ठीक कर सकती है।
सर्कल को लगता है उसे सब कुछ करना आता है।
हाँ। वह एकदम कमाल की है।
इस चीज़ से कोई ख़तरा नहीं है।
जब तक इसे चलाने का यह हेलमेट मेरे पास है, यह हूबहू मेरी नक़ल करेगा।
इसमें कुछ ख़राब हो ही नहीं सकता।
देखो।
वैसे, कम से कम बिजली का बल्ब तो जलता है।
ख़ैर, जैसा मैंने कहा था, कोई भी ख़तरा नहीं था।
बस कुछ चीज़ों पर काम करना है।
हो सकता है मुझे इसे थोड़ा और बड़ा बनाना पड़े।
हाँ!
ठीक है, जैसा मैं करूँ वैसा करते जाओ।
इस तरह।
तुम वहाँ चूक गए, बड़े भाई। इस तरह।
इस तरह।
इस तरह! इस तरह! ऐसे, ऐसे, ऐसे!
हे, वह मेरा मग था!
जाओ, उठाओ उसे।
मेरी नक़ल करना बंद करो।
यह कोई मज़ाक़ की बात नहीं है!
फ़्यू।
यह मेरे क़ाबू से बाहर है!
ओह, नहीं।
यह तो ठीक नहीं हो रहा है।
क्या हुआ है?
कुछ नहीं हुआ है।
क्या तुम इसे बंद नहीं कर सकते?
हमें शायद सर्कल को इसके बारे में बता देना चाहिए।
नहीं! वह बस यही कहेगी मैं भावनाओं में बह गया।
लेकिन सर्कल इसे ठीक कर सकती है।
नहीं! हम भी इसे ठीक कर सकते हैं। तुम और मैं, स्क्वैर।
सिर्फ़ हम दोनों, साथ मिलकर। साथ-साथ।
हाँ, यह आसान नहीं होगा।
हमें हिम्मत और बुद्धि से काम लेना होगा और एक टीम के रूप में काम करना पड़ेगा।
हम दोनों की टीम!
दो दिमाग़, दो दिल, दो दोस्त।
ऐसे दोस्त जो परेशानियों का हल निकालने के लिए हमेशा साथ काम करते हैं
और जो यह कभी नहीं कहते कि मैं भावनाओं में बह जाता हूँ,
क्योंकि मैं भावनाओं में नहीं बहता हूँ!
हाँ, मुझे पक्का सर्कल को इसके बारे में बता देना चाहिए।
ट्रायंगल भावनाओं में बह गया!
मैंने उसे आगाह करने की कोशिश की थी।
मैंने उससे कहा था, "ट्रायंगल, तुम कुछ छोटा सोचते हो, लेकिन वह बहुत बड़ा हो जाता है।
और जल्दी ही, सब कुछ बिगड़ जाता है।"
नहीं, नहीं। मतलब, हाँ, लेकिन नहीं।
ट्रायंगल ने एक बहुत बड़ा डोनट डुबाऊ बनाया,
और फिर वह बिगड़ गया, और वह उसे उठाकर ले गया।
बचाओ, प्लीज़!
तुम क्या करने वाली हो?
मैं उसका स्विच बंद करने वाली हूँ।
किसी सुरक्षित जगह छुप जाओ।
सर्कल।
हेलो, ट्रायंगल।
तुम सही थीं। मैं सच में भावनाओं में बह गया था।
यह थोड़ा मज़ेदार भी है क्योंकि वही हो रहा है जो तुमने कहा था
-लेकिन दूसरे तरीक़े से। -समझ गई। अब रुको।
जब यह ऐसी चीज़ें करती है तो बहुत अच्छी लगती है।
उसका स्विच पीछे की तरफ़ है।
क्या तुम उसे बंद कर दोगी, प्लीज़?
मैं वही करने की कोशिश कर रही हूँ।
हाँ, हाँ, हाँ!
अब, आराम से। ट्रायंगल की भी थोड़ी फ़िक्र करो।
हाँ, सर्कल। तुम यह कर सकती हो!
हाँ!
हाँ! हाँ।
बस ध्यान रखना मेरे… ओह, तेरी।
तुम डुबो रहे हो!
तुम डुबो…
मुझे दो वो स्विच!
ध्यान से! मैं तुम्हारे बिल्कुल पीछे हूँ!
बढ़िया। मेरा मग!
यह टूटा नहीं।
तो कोई डोनट खाना चाहता है?
और इस तरह,
ट्रायंगल का बहुत बड़ा डोनट डुबाऊ एक अच्छा छोटा द्वीप बन गया।
सुबह के समय तीन दोस्तों के मिलने का एक बढ़िया अड्डा
जहाँ वे डोनट्स का मज़ा उठा सकें,
जिनका स्वाद हॉट चॉकलेट में डुबोने से हमेशा और बढ़ जाता है।
डुबोओ।
हर सुबह, जब स्क्वैर जागता है,
उसे पहले से ही पता होता है उसे क्या करना है।
वह अपना बिस्तर ठीक करता है।
दाँतों को ब्रश करता है।
ठीक एक ही समय पर घर से निकलता है…
रोज़ एक ही रास्ते से गुज़रता है…
और एक ही जगह पहुँच जाता है।
स्क्वैर एक गुफा में एकदम नीचे उसके तल तक जाता है।
और जब वह वहाँ पहुँचता है, वह एक ही काम करता है।
वह ज़मीन के नीचे पड़े ढेर से एक पत्थर चुनता है।
वह पत्थर को घसीटकर ऊपर गुफा के बाहर ले आता है।
वह पत्थर को चट्टान के ऊपर पड़े ढेर तक ले आता है।
यही उसका काम है।
और फिर अगली सुबह, वह दोबारा यही करता है।
स्क्वैर एक ही काम करता जाता है,
रोज़।
और ऐसा ही उसे पसंद भी है।
"स्क्वैर का एक अलग दिन।"
एक सुबह, जब स्क्वैर चट्टान पर चढ़ रहा था,
सर्कल उससे नीचे आ रही थी।
स्क्वैर, तुम तो एकदम जीनियस हो।
मुझे नहीं पता था तुम एक मूर्तिकार हो।
हाँ।
यह मूर्तिकार क्या होता है?
मूर्तिकार पत्थरों को कला में बदल देता है।
ओह, हाँ। समझ रहा हूँ।
लेकिन वह समझा नहीं था वह क्या कह रही थी।
यह एक अद्भुत मूर्ति है।
यह बिल्कुल तुम्हारी तरह दिखती है।
हाँ। शायद, यह अद्भुत है।
नहीं! यह अद्भुत से भी बेहतर है। यह पर्फ़ेक्ट है।
अब तुम्हें मेरी एक मूर्ति बनानी होगी।
क्या? लेकिन मैं…
एक पर्फ़ेक्ट सर्कल।
मैं इसके लिए कल दोपहर में आऊँगी।
बाय, जीनियस।
मैं तो बस उसे चट्टान के ऊपर चढ़ा रहा था।
सर्कल, मुझे लगता है मुझे तुम्हें कुछ बता देना चाहिए!
लेकिन वह पहले ही जा चुकी थी।
ओह, तेरी!
ठीक है, मुझे इस पत्थर को सर्कल जैसा बनाना पड़ेगा।
और सर्कल पर्फ़ेक्ट है।
इसलिए, मुझे इसे भी पर्फ़ेक्ट बनाना पड़ेगा।
ठीक है। मैं कर सकता हूँ।
ठीक है।
और फिर अगर मैं…
ध्यान से।
मैं इसे ठीक कर सकता हूँ। मुझे बस इसे थोड़ा चिकना करना पड़ेगा।
ठीक है, मुझे धीरज से काम लेना होगा।
अब मैं एक मूर्तिकार हूँ।
मुझे यह करना होगा। सर्कल के लिए।
ओह, धत् तेरे की!
नहीं, नहीं, नहीं!
यह तो पर्फ़ेक्ट नहीं है।
यह पर्फ़ेक्ट नहीं है।
स्क्वैर काम करता रहा
और करता रहा
और करता रहा।
नहीं!
स्क्वैर ने पूरा पत्थर ही तराश डाला था।
कुछ बचा ही नहीं था।
वह पत्थरों के टुकड़ों से घिरा हुआ था।
जो भी पर्फ़ेक्ट का उल्टा होता है, यह तो वह है।
मैं पूरी रात जागकर एक पर्फ़ेक्ट मूर्ति बनाने का तरीक़ा सोचूँगा।
स्क्वैर सो जाता है।
उस सुबह, जब स्क्वैर जागा…
उसे नहीं पता था उसे क्या करना है।
मैं किसे धोखा दे रहा हूँ?
मैं पत्थरों को घसीटता हूँ। मैं उनको आकार नहीं देता।
मैं कोई जीनियस नहीं हूँ।
जब सर्कल आएगी और इस कबाड़ को देखेगी तो वह क्या सोचेगी?
उसे पता चल जाएगा मैं कोई जीनियस नहीं हूँ।
मैं उसका सामना कैसे करूँगा? मैं उससे क्या कह सकता हूँ? क्या करूँ मैं?
हाँ।
मैं जाकर अपनी गुफा में छुप जाता हूँ।
मैं पूरे दिन वहीं रहूँगा! पूरे हफ़्ते! पूरी ज़िन्दगी!
मैं ज़मीन के नीचे पत्थरों के साथ रहूँगा, कीड़ों के साथ!
हर दिन बिल्कुल एक जैसा होगा!
-अभी उसके आने में थोड़ा समय है। -हेलो, जीनियस। मैं जल्दी आ गई।
क्या तुमने काम पूरा कर लिया?
ओह, हाँ। काम पूरा हो गया।
ओह, वाह। यह तो…
वह सुन्दर था।
वह एक मोहक भ्रम था।
यह तो मैं ही हूँ।
यह पर्फ़ेक्ट है।
सच में?
हाँ।
तुम वाक़ई एक जीनियस हो।
शुक्रिया।
"ट्रायंगल", "स्क्वैर" एंड "सर्कल" पर आधारित
मैक बार्नेट और जॉन क्लासेन द्वारा
उप-शीर्षक अनुवादक: पुनीत